
E L Ő T E R J E S Z T É S

Sülysáp Város Önkormányzata Képviselő-testületének
2015. október 15-én tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2015. (X. 15.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

Horinka László s.k.


polgármester
Láttam!

Sülysáp, 2015. október 8.

Dr. Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2015. augusztus 13-ai ülése óta 1 képviselő-testületi döntés végrehajtási határideje járt le az alábbiak szerint:
	Határozat száma
	Határozat kelte
	Döntés
	Határidő
	Állapot

	77/2015
	2015-05-21
	Dinnyés János vízelvezetési ügye
	2015-09-30
	A feladat a TÁVÜSZ Kft. részére kiadásra került, kapacitás hányában csak október hónapra tudják beütemezni.


II. Tájékoztató az előző ülés óta történt fontosabb eseményekről
· Szeptember 25-28 között Városfalván, erdélyi testvértelepülésünkön hálaadás ünnepen vettünk részt, Minkó Józseffel, Minkó Renátával és az alpolgármester úrral. Látogatásunk során átadtuk a képviselő-testület által jóváhagyott, valamint az Összefogás Sülysápért Egyesület által összegyűjtött adományt, a 4620 lejt (330 ezer forint). 
· Október 2-án aláírtuk az Alunorm Kft. ügyvezetőjével az ingatlan adásvételéről szóló szerződést. Ezt követően Lukács Tamással tárgyaltam az új TÁVÜSZ telephely tervezéséről. A tervek várhatóan november elejére készülnek el.

· Október 3-án átadtuk az 1945-ben meggyilkolt tápiósülyi és tápiósápi jegyző emlékére állított szoborkompozíciót egy megható és igen színvonalas rendezvény keretében.

· Csatornázás: Közeledik a projekt zárása, melynek keretében kisrégiónként egy-egy kisebb záró rendezvényre is sor kerül. A sülysápi kisrégió záró rendezvénye előreláthatólag november 3-án, kedden 14 órától lesz megtartva. A rendezvény keretében bemutatásra kerül a megépült szennyvíztisztító, majd előreláthatólag a polgármesteri hivatal tanácsteremében beszámolókra, előadásokra és fogadásra kerül sor. A rendezvényre a kisrégió polgármesterei és képviselő-testületei hivatalosak, a társulás vezetésén és a projekt szervezeten kívül. Kérem, hogy lehetőség szerim már most mindenki írja be a naptárába az időpontot.

Bekötések állása: 1400 bekötés készült el Sülysápon, ezek közül 800 van élőre kötve. A sülysápi tisztítótelepre beérkező szennyvíz mennyisége szeptember végére meghaladta a 30 %-ot. 

